149. löggjafarþing 2018–2019.

Þingskjal 1348 — 847. mál.

Fyrirspurn

til mennta- og menningarmálaráðherra um æskulýðsstefnu og æskulýðslög.

Frá Unu Hildardóttur.

1.	Stendur til að endurskoða æskulýðslög, nr. 70/2007, áður en æskulýðsstefna stjórnvalda verður mótuð?

2.	Mun vinna við æskulýðsstefnu stjórnvalda áfram fara fram í mennta- og menningarmála
ráðuneyti eða færist hún yfir til félagsmálaráðuneytis í ljósi breytinga á skipan ráðuneyta í ársbyrjun 2019?

Skriflegt svar óskast.

Greinargerð.

Fyrsta markmiðið í Stefnumótun í æskulýðsmálum" (2014–2018) er svohljóðandi: Skipulag æskulýðsmála sé samræmt á landsvísu og stuðli þannig að samstarfi allra aðila sem koma að æskulýðsstarfi." Þar segir einnig: Mikilvægt er að umhverfi og skipulag æskulýðs
starfs sé í stöðugri þróun og taki mið af þörfum samtímans. Því þarf að gera breytingar á skipulagi æskulýðsmála." Þá er í stefnumótuninni lagt til að æskulýðslög, nr. 70/2007, verði endurskoðuð.